als_Latn dik_Latn sag_Latn
"Brazil 2014", me gjuhën e futbollit
Një nisje e largët, që në vitin 1930, për të vazhduar me një rritje konstante, në popullaritet dhe prestigj. Më 12 qershor topi do të nisë rrokullisjen e tij, me ndeshjen hapëse mes Brazilit dhe Kroacisë.
Shkruan: Ardian PANA, Tiranë
Gjithçka është gati. 12 qershori shënon nisjen e edicionit të 20-të të Kupës së Botës në futboll, i cili zhvillohet në Brazil. 32 skuadra pjesëmarrëse do të tregojnë forcën e tyre me një gjuhë të vetme, atë të futbollit, nga data 12 qershor deri më 13 korrik. Kjo është hera e dytë që Brazili pret një eveniment të tillë, që për herë të parë ka ndodhur në vitin 1950. Është hera e pestë që zhvillohet në Amerikën e Jugut, e para që nga viti 1978.
31 skuadra mbërritën në këtë fazë pas një konkursi kualifikues dhe tani, bashkë me skuadrën mikpritëse, do të diskutojnë trofeun më të lakmueshëm në rang botëror. Një total prej 64 ndeshjesh, në 12 qytete të ndryshme, për të zgjedhur më të “fortin” e rruzullit. Të gjitha skuadrat, që e kanë fituar të paktën një herë këtë trofe, janë të pranishëm në këtë edicion të 20-të (Brazili, Uruguai, Italia, Gjermania, Anglia, Argjentina, Franca dhe Spanja). Spanja është kampioni në fuqi, pasi mundi 1-0 Holandën në Kupën e Botës 2010. Në katër rastet e mëparshme kur Kupa e Botës është zhvilluar në Amerikën e Jugut, skuadrat fituese kanë qenë pikërisht nga ky kontinent. Një interesim i jashtëzakonshëm, që e kalon çdo imagjinatë.
Një nisje e largët, që në vitin 1930, për të vazhduar me një rritje konstante, në popullaritet dhe prestigj. Më 12 qershor topi do të nisë rrokullisjen e tij, me ndeshjen hapëse mes Brazilit dhe Kroacisë. Ndoshta kushtet klimaterike do të favorizojnë skuadrën vendase. Një gjë e tillë u konfirmua qartë dhe në Kupën e Konfederatave. Por, nuk duhet harruar edhe paraqitja e bërë nga skuadra të tjera, siç ishte rasti i Italisë. Tashmë e dinë se çfarë i pret – përveç luftës së fortë sportive, duhet të bëjnë llogaritë edhe me klimën, jo të përshtatshme për një pjesë të mirë të skuadrave.
Për të harruar tragjedinë e vitit 1950
Nuk ka asnjë dyshim se vendi organizator, Brazili, është pretendenti kryesor për fitimin e këtij turneu. Në fakt, më shumë se dëshira e madhe për organizimin, që e vendos në qendër të vëmendjes, brazilianët kërkojnë ta shfrytëzojnë rastin për të fshirë nga memoria e tyre një makth, që u krijua në vitin 1950.
Ishte viti kur Brazili organizoi botërorin e parë dhe të gjithë prisnin fitoren. Në finale e zhvilluar në Marakana, përballë Uruguait, gjithçka ishte në festë deri dhjetë minuta para fundit. Uruguai realizoi golin e fitores duke shokuar një stadium të tejmbushur, duke shkaktuar një tragjedi sportive dhe njerëzore. Depresion dhe vetëvrasje te tifozët e Brazilit, të cilët kurrsesi nuk arrinin të besonin humbjen. Brazili u detyrua të ndryshonte dhe ngjyrën e fanellës, nga e bardhë në të verdhë. Tani është rasti për të harruar atë tragjedi dhe për të korrur një sukses të radhës.
“Mbreti” Pele
Braziliani Pele padyshim që është më miri i të gjitha kohërave. Edson Arantes do Nascimento, i lindur më 23 tetor 1940 në Tres Coracoes të Brazilit, fitues i 3 titujve botërorë, me 1281 gola të shënuar në 1363 ndeshje, është i paarritshëm. Është zgjedhur si futbollisti më i mirë i shekullit XX nga FIFA dhe IFFHS. Është një ikonë e gjallë e futbollit. Është shënuesi më i ri në historinë e Kupës së Botës. Në Botërorin 1958 i ka shënuar Uellsit në moshën 17 vjeçare.
Bosnje Hercegovina, për herë të parë
24 nga 32 skuadrat pjesëmarrëse kanë qenë të pranishme edhe në edicionin e kaluar të këtij evenimenti. Por, surpriza e këtij edicioni është Bosnjë e Hercegovina, e cila ka siguruar për herë të parë në historinë e saj pjesëmarrjen në një kupë bote.
Jo vetëm festë
Miliarda dollarë janë shpenzuar nga qeveria braziliane për zhvillimin e një evenimenti sportiv. Por, kjo nuk është pritur mirë nga një pjesë dërrmuese e popullsisë vendase, e cila nuk i ka kursyer protestat. Kërkesa e tyre është e qartë: projekte sociale dhe strehim, përpara se të kalohet në një stad të tillë. Një sfidë e hapur për qeverinë braziliane, të cilës i duhet të garantojë siguri maksimale për mbarëvajtjen e aktivitetit.
Francë-Brazil 3-0, më e shikuara
19 edicione të Kupës së Botës kanë parë vetëm 8 fitues të ndryshëm. Janë shënuar ngjarje të rëndësishme, që e kanë pasuruar historinë e futbollit. SHBA-ja e mundi Anglinë në vitin 1950, ndërsa Koreja e Veriut e mundi Italinë në vitin 1966. Por, ngjarja që theu rekordin e shikuesve ishte finalja e kupës “Francë ‘98”, sfida mes Francës dhe Brazilit, që përfundoi 3-0 për vendasit. 1.7 miliardë telespektatorë e ndoqën këtë finale, që ishte audienca më e mirë e të gjitha kohërave.
Fituesit e Kupës së Botës
Në një aventurë që nisi në vitin e largët 1930 vetëm tetë skuadra kanë arritur ta fitojnë trofeun e lakmueshëm, Kupa e Botës. Vendin e parë e mban përfaqësuesja e Brazilit, që ka qenë pesë herë fituese (1958, 1962, 1970, 1994, 2002). Në vendin e dytë është Italia, katër herë fituese (1934, 1938, 1982, 2006); Gjermania e ka fituar tri herë (1954, 1974, 1990), dy herë e ka fituar Argjentina (1978, 1986), dy herë dhe Uruguai (1930, 1950) dhe nga një herë e kanë fituar Anglia (1966), Franca (1998) dhe Spanja (2010).
Skuadrat me më shumë finale
Brazili dhe Gjermania janë skuadrat që kanë luajtur më shumë finale të një Kupe Bote, shtatë të tilla. Menjëherë pas tyre vjen Italia, me gjashtë finale të luajtura. Argjentina ka katër të tilla, Holanda tre dhe Franca dy. E veçanta është se në këtë renditje të formuar, skuadra që nuk ka arritur të fitojë asnjëherë këtë trofe është Holanda: tri finale të luajtura, të tria të humbura – e fundit kundër Spanjës në vitin 2010.
Ronaldo, shënuesi më i mirë
Braziliani Ronaldo është golashënuesi më i mirë në historinë e Botëroreve, 15 gola të shënuar. Pas tij vijnë Gerd Myler dhe Miroslav Klose me 14 gola, Just Fontaine me 13 gola, Pele me 12 dhe Sandor Kocsic dhe Jurgen Klinsman me nga 11 gola. Ky kampionat është një mundësi për Klosen, gjithmonë nëse do aktivizohet në këtë edicion, për të thyer rekordin e brazilianit.
Skuadra me më shumë ndeshje
Gjermania është skuadra që ka luajtur më shumë ndeshje në historinë e Botëroreve, 99 të tilla. Brazili është në vendin e dytë me 97 ndeshje, por që nuk ka munguar në asnjërin kompeticion, që kur nisi rrugëtimin e tij. Italia është e treta, me 80 ndeshje të luajtura. Menjëherë pas saj vjen Argjentina me 70 ndeshje të luajtura.
GRUPET
Grupi A
Brazili
Kroacia
Meksika
Kameruni
Grupi B
Spanja
Holanda
Kili
Australia
Grupi C
Kolumbia
Greqia
Bregu i Fildishtë
Japonia
Grupi D
Uruguai
Kosta Rika
Anglia
Italia
Grupi E
Zvicra
Ekuadori
Franca
Hondurasi
Grupi F
Argjentina
Bosnje Hercegovina
Irani
Nigeria
Grupi G
Gjermania
Portugalia
Gana
SHBA
Grupi H
Belgjika
Algjeria
Rusia
Korea
Stadiumet ku do të luhet
Rio de Janeiro Estadio do Maracana
Kapaciteti: 73,531
Brazilia Estadio Nacional
Kapaciteti: 68,009
Sao Paulo Arena de Sao Paulo
Kapaciteti: 65,807
Fortaleza Estádio Castelao
Kapaciteti: 64,846
Belo Horizonte Estadio Mineirao
Kapaciteti: 62,547
Porto Alegre Estadio Beira-Rio
Kapaciteti: 48.849
Salvador Arena Fonte Nova
Kapaciteti: 48.747
Recife Arena Pernambuco
Kapaciteti: 42.849
Cuiaba Arena Pantanal
Kapaciteti: 42.968
Manaus Arena da Amazonia
Kapaciteti: 42.374
Natal Arena das Dunas
Kapaciteti: 42.086
Curitiba Arena da Baixada
Kapaciteti: 43.981
als_Latn als_Latn als_Latn als_Latn als_Latn als_Latn als_Latn als_Latn als_Latn sot_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn vec_Latn als_Latn als_Latn crh_Latn kbp_Latn vec_Latn mlt_Latn grn_Latn fao_Latn ind_Latn vec_Latn crh_Latn als_Latn als_Latn ron_Latn vec_Latn oci_Latn fao_Latn zho_Hans srd_Latn vec_Latn als_Latn vec_Latn epo_Latn ace_Latn vec_Latn fur_Latn als_Latn run_Latn swh_Latn vec_Latn als_Latn pol_Latn knc_Latn als_Latn vec_Latn als_Latn fur_Latn ace_Latn swh_Latn als_Latn glg_Latn bos_Latn glg_Latn bos_Latn smo_Latn bos_Latn glg_Latn bos_Latn glg_Latn bos_Latn grn_Latn bos_Latn glg_Latn bos_Latn isl_Latn bos_Latn swh_Latn bos_Latn glg_Latn bos_Latn glg_Latn bos_Latn glg_Latn bos_Latn